【世界觀】澳洲打吡有攤路捉
2024年04月05日 19:00
東網電視
更多新聞短片
「威萬勁」計攤路今仗有機會。(圖片:Getty Images)
路程2400米嘅澳洲打吡,今屆吸引13匹當地現役3歲佳駟爭奪,焦點落響麥道朗主轡嘅「精華沖天」身上,唔少人睇好佢可以繼前年「一個勁」之後,近3年內第2匹包辦維省同澳洲呢口打吡孖寶嘅馬。
之不過澳洲打吡大熱門成績向來唔算突出,翻查近30年只係得7隻頂頭大熱取勝。同時有一項數據非常強勁,就係對上7屆冠軍有5駒跑澳洲打吡之前一仗,響G2杜樂錦標贏馬或上名,17至20年連續4屆頭馬「藩王庶子」、「駿英姿」、「真理使者」同「思想敏捷」,跑正賽前都係先贏杜樂錦標,上年嘅盟主Major Beel就響呢場2000米G2跑第2。應屆杜樂錦標嘅一、二名「威萬勁」同「吵鬧小子」,都有份跑今屆澳洲打吡,睇吓呢對馬可唔可以延續呢項前哨戰嘅優良紀錄?